《霜叶飞 小溪岁晚，与南金夜坐分韵》
元代·邵亨贞

晚风吹醒梅花梦，吟窗人倦无语。楚天云澹雁凄凉，何况黄昏语。

又忽忽、惊心岁序。村荒更回无钟鼓。对夜色萧条，谩借得、孤缸耿耿，独照离绪。

憔悴怨墨频题，征衣佣整，怪却双鬓如许。故园犹是旧东风，往事今尘土。

但忆着、章台柳树。十年青镜催迟暮。任艳怀、如流水，芳草王孙，有谁能赋。

作者简介：邵亨贞(1309～1401) 元代文学家。字复孺，号清溪。云间（今上海松江）人。曾任松江训导。邵亨贞生当元、明之际，入明后生活近30年。终于儒官，足迹不出乡里。著有《野处集》4卷、《蚁术诗选》1卷、《蚁术词选》4卷。